Roger Sherman

Rodžeris Šermanas (, 1721 m. balandžio 19 d. – 1793 m. liepos 23 d.) – JAV politikas, teisininkas, vienas iš Jungtinių Amerikos Valstijų tėvų įkūrėjų. R. Šermanas atstovavo Konektikutui ir buvo vienintelis žmogus, pasirašęs visus JAV nepriklausomybės dokumentus – Jungtinių Valstijų nepriklausomybės deklaraciją, Konfederacijos straipsnius, Jungtinių Amerikos Valstijų Konstituciją ir Trylikos kolonijų susitarimą.„Roger Sherman: The Only Man Who Signed All Four Founding Documents“, Journal of the American Revolution, 2017 R. Šermanas taip pat pasirašė Pirmojo kontinento kongreso peticiją, siųstą karaliui Jurgiui III.

R. Šermanas gimė Niūtone Masačusetso valstijoje. Teisinę karjerą jis pradėjo Ličfyldo apygardoje, nors ir neturėjo formalaus išsilavinimo. Trumpai padirbęs Konektikuto atstovų rūmuose nuo 1766 iki 1789 m. jis buvo valstijos teisėju. Kentukio valstija delegavo R. Šermaną į Kontinentinį kongresą, kuriame politikas tapo Penkių komiteto, kuris parengė Neprikalusomybės deklaraciją, nariu.

1787 m. R. Šermanas buvo Filadelfijos suvažiavimo, paruošusio JAV konstituciją, delegatu. Jis buvo antrasis vyriausias suvažiavimo dalyvis po Bendžamino Franklino. R. Šermanas pritarė tam, kad federalinei vyriausybei būtų suteikti įgaliojimai rinkti pajamas ir reguliuoti prekybą, tačiau iš pradžių priešinosi pastangoms pakeisti Konfederacijos straipsnius nauja konstitucija. Parėmęs naujos konstitucijos sukūrimą, R. Šermanas tapo pagrindiniu Džeimso Medisono Virdžinijos plano oponentu, pristatydamas Konektikuto kompromisą, kuris pelnė tiek daugiau, tiek mažiau gyventojų turinčių valstijų pritarimą.Robertson, David B. The Original Compromise: What the Constitution’s Framers Were Really Thinking. New York: Oxford University Press, 2013. Print.

Po JAV konstitucijos ratifikavimo R. Šermanas nuo 1789 iki 1791 m. atstovavo Konektikutui Jungtinių Valstijų Atstovų rūmuose. Nuo 1791 iki jo mirties 1793 m. R. Šermanas Jungtinių Valstijų Senato nariu. 1721 m. gimęs R. Šermanas yra anksčiausiai gimęs JAV senatorius istorijoje ir pirmasis miręs JAV senatorius, būdamas vienas iš vos trijų, nesulaukusių 1800 m.

R. Šermanas yra įamžintas ant 2 Jungtinių Valstijų dolerių vertės banknoto reverso, kuriame vaizduojama Jungtinių Valstijų nepriklausomybės deklaracijos pasirašymo akimirka.

 Šaltiniai 

Kategorija:JAV tėvai įkūrėjai
Kategorija:JAV Atstovų rūmų nariai
Kategorija:JAV Senato nariai